CELEX: 31982D0438
Language: el
Date: 1982-06-24 00:00:00
Title: 82/438/EOK: Απόφαση τού Συμβουλίου τής 24ης Ιουνίου 1982 περί τής δυνατότητος ορισμένων Κρατών μελών νά αυξήσουν τό επίπεδο επιδοτήσεως τών επιτοκίων πού προβλέπεται στήν οδηγία 72/159/EOK περί εκσυγχρονισμού τών γεωργικών εκμεταλλεύσεων

Avis juridique important

|

31982D0438

82/438/EOK: Απόφαση τού Συμβουλίου τής 24ης Ιουνίου 1982 περί τής δυνατότητος ορισμένων Κρατών μελών νά αυξήσουν τό επίπεδο επιδοτήσεως τών επιτοκίων πού προβλέπεται στήν οδηγία 72/159/EOK περί εκσυγχρονισμού τών γεωργικών εκμεταλλεύσεων  

Επίσημη Εφημερίδα αριθ. L 193 της 03/07/1982 σ. 0039 - 0039

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Ιουνίου 1982  περί της δυνατότητος ορισμένων Κρατών μελών να αυξήσουν το επίπεδο επιδοτήσεως των επιτοκίων που προβλέπεται στην οδηγία 72/159/ΕΟΚ περί εκσυγχρονισμού των γεωργικών εκμεταλλεύσεων  (82/438/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 8 παράγραφος 2 δεύτερο εδάφιο και το άρθρο 19 παράγραφος 1 δεύτερο εδάφιο,  την πρόταση της Επιτροπής,  Εκτιμώντας:  ότι το άρθρο 8 παράγραφος 2 δεύτερο εδάφιο πρώτη παύλα της οδηγίας 72/159/ΕΟΚ προβλέπεται ότι μπορεί να επιτραπεί στα Κράτη μέλη να χορηγούν επιδοτήσεις επιτοκίου άνω του 5 % εφ' οσον αυτό δικαιολογείται από την κατάσταση της κεφαλαιαγοράς·  ότι το επίπεδο των επιτοκίων που εφαρμόζονται σήμερα στα Κράτη μέλη για τα μακροπρόθεσμα δάνεια και οι έκτακτες επιβαρύνσεις που ανακύπτουν για τους καλλιεργητές που θέλουν να εκσυγχρονίσουν την εκμετάλλευσή τους και που ξεπερνούν κατά πολύ τις ελάχιστες επιβαρύνσεις που καθορίζονται στην οδηγία 72/159/ΕΟΚ, απειλούν να βλάψουν τον εκσυγχρονισμό της γεωργίας που αναφέρεται σ' αυτή την οδηγία, ή ακόμη να τον καταστήσει αδύνατο·  ότι είναι, επομένως, απαραίτητο να χορηγηθούν συμπληρωματικές επιδοτήσεις επιτοκίων·  ότι κατά το άρθρο 19 παράγραφος 1 δεύτερο εδάφιο της οδηγίας 72/159/ΕΟΚ, η αύξηση των δαπανών των Κρατών μελών που προκύπτει από μία αύξηση των επιδοτήσεων επιτοκίου μπορεί να δηλωθεί ως επιλέξιμη από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού, και ότι επιβάλλεται μία χρηματική συμμετοχή του Ταμείου σ' αυτές τις δαπάνες,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βέλγιο, η Δανία, η Γερμανία, η Ελλάδα, η Γαλλία, το Λουξεμβούργο, οι Κάτω Χώρες και το Ηνωμένο Βασίλειο μπορούν να αυξήσουν κατά 3 % τις επιδοτήσεις επιτοκίου που αναφέρονται στο άρθρο 8 παράγραφος 2 πρώτο εδάφιο της οδηγίας 72/159/ΕΟΚ ή στο άρθρο 9 παράγραφος 1 της οδηγίας 75/268/ΕΟΚ, εφ' οσον το επιτόκιο που επιβαρύνει τον δικαιούχο δεν είναι κατώτερο από τα επιτόκια που προβλέπονται στα ως άνω άρθρα και εφ' οσον η αυξημένη επιδότηση των επιτοκίων ισχύει, κατ' ανώτατο όριο, για τα πρώτα 10 έτη της διάρκειας του δανείου.  Άρθρο 2  Οι δαπάνες που πραγματοποιούνται από τα Κράτη μέλη κατ' εφαρμογή του άρθρου 1 είναι επιλέξιμες από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού, εντός των ορίων που καθορίζονται στο άρθρο 19 παράγραφος 3 πρώτο εδάφιο της οδηγίας 72/159/ΕΟΚ.  Άρθρο 3  Η παρούσα απόφαση εφαρμόζεται μέχρι τις 31 Δεκεμβρίου 1983.  Άρθρο 4  Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, την Ελληνική Δημοκρατία, τη Γαλλική Δημοκρατία, το Μεγάλο Δουκάτο του Λουξεμβούργου, το Βασίλειο των Κάτω Χωρών και το Ηνωμένο Βασίλειο της Μεγάλης Βρετανίας και Βορείου Ιρλανδίας.  Έγινε στο Λουξεμβούργο, στις 24 Ιουνίου 1982.  Για το Συμβούλιο  Ο Πρόεδρος  F. AERTS  (1) ΕΕ αριθ. L 96 της 23. 4. 1972, σ. 1.  (2) Βλέπε σελίδα 37 της παρούσας Επίσημης Εφημερίδας.